Баш хәрби советы протоколында Блюхерҙың күп кенә хаталары асыҡлана: Блюхер дошманды ҡыйратыу буйынса асыҡтан-асыҡ бурыстар ҡуймай, үҙенең ҡул аҫтындағы командирҙарға ҡамасаулай, атап әйткәндә, 1-се армия етәкселеге бер ниндәй сәбәпһеҙ ғәскәрҙәр менән етәкселек итеүҙән ситләштерелә; фронт идаралығы эшен тотҡарлай, беҙҙең территорияла урынлашҡан япон ғәскәрҙәрен тар-мар итеүгә ҡамасаулай...төрлө сәбәптәр табып, Мәскәү менән бәйләнештәрҙән баш тарта.